Nr. C 304/4 De Europæiske Fællesskabers Tidende 14.11.87 
II 
(Forberedende retsakter) 
KOMMISSIONEN 
Forslag til Rådets forordning (EØF) om vedtagelse af et forsknings- og udviklingsprogram for 
De Europæiske Økonomiske Fællesskaber inden for anvendt metrologi og kemiske analyser 
1988-1992 
(Fællesskabets Referencebureau — BCR) 
KOM(8 7) 444 endelig udg.12 
(Forelagt Rådet af Kommissionen den 5. oktober 1987) 
(87/C 304/04) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
130 Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Fællesskabet har sat sig som mål at gennemføre det indre 
marked inden 1992 og har i denne forbindelse til opgave 
at fjerne tekniske handelshindringer, især gennem har­
monisering af standarder og tekniske forskrifter; 
Rammeprogrammet for Fællesskabets Forskning og 
Teknologiske Udvikling, der er vedtaget af Rådet for 
1987-1991, omfatter støtte til anvendelsen af tekniske 
standarder; 
fjernelse af yderligere tekniske handelshindringer forud­
sætter, at medlemsstaternes laboratorier har de nødven­
dige tekniske midler til at sikre ensartet anvendelse af 
standarder, tekniske forskrifter og direktiver; 
for at virkeliggøre dette mål er det vigtigt, at Fællesska­
bet støtter samarbejdsaktiviteter, der tager sigte på at 
harmonisere målinger og kemiske analyser i medlemssta­
terne, således at resultaterne af prøver og kontrolforan­
staltninger bliver indbyrdes overensstemmende; visse EFTA-landes aktiviteter vedrørende metrologi og 
kemiske analyser vil med fordel kunne samordnes med 
Fællesskabets aktiviteter under dette program; 
CREST har afgivet udtalelse — 
UDSTEDT FØLGENDE FORORDNING: 
Artikel 1 
1. Et forsknings- og udviklingsprogram for Det Euro­
pæiske Økonomiske Fællesskab inden for anvendt metro­
logi og kemiske analyser, som beskrevet i bilaget, vedta­
ges for en periode på fem år at regne fra den 1. januar 
1988. 
2. Eksperimentelt arbejde vil blive gennemført i hen­
hold til kontrakter. Industriorganisationer, forskningsin­
stitutter og universiteter med hjemsted i Fællesskabet kan 
deltage heri. 
Artikel 2 
De midler, der skønnes nødvendige til programmets gen­
nemførelse (1988-1992), anslås til 59,2 mio ECU, herun­
der udgifter til et personale på 32. 
Artikel 3 
Kommissionen varetager gennemførelsen af programmet. 
Den bistås i denne opgave af Det Rådgivende Udvalg for 
Programforvaltning (CGC) (videnskabelige og teknolo­
giske standarder), der er nedsat ved Rådets afgørelse 
84/338/Euratom, EKSF, EØF (»). 
(') EFT nr. L 177 af 4. 7. 1984, s. 25. 
14. 11.87 De Europæiske Fællesskabers Tidende Nr. C 304/5 
Artikel 4 
Programmet underkastes en vurdering i løbet af dets 
tredje år. Resultaterne heraf meddeles Rådet og Europa-
Parlamentet. Vurderingen kan medføre, at Kommissio­
nen fremsætter forslag til en revision af programmet efter 
egnede fremgangsmåder. 
Artikel 5 
Kommissionen bemyndiges til at forhandle aftaler med 
tredjelande om samarbejde vedrørende programmet og navnlig med de europæiske tredjelande, som har indgået 
rammeaftaler om videnskabeligt og teknisk samarbejde 
med Fællesskabet. 
Artikel 6 
Denne forordning træder i kraft den 1. januar 1988. 
Denne forordning er bindende i alle enkeltheder og gæl­
der umiddelbart i hver medlemsstat. 
Nr. C 304/6 De Europæiske Fællesskabers Tidende 14.11.87 
BILAG 
FORSKNINGS- OG UDVIKLINGSPROGRAM INDEN FOR ANVENDT METROLOGI OG 
KEMISKE ANALYSER 
(Fællesskabets referencebureau — BCR) 
Formålet med programmet er at forbedre kemiske analysers og fysiske målingers (anvendt metrologi) påli­
delighed, således at der kan opnås overensstemmende resultater i alle medlemsstaterne. 
Projekterne vil blive udvalgt på de områder, der ud fra økonomiske, miljømæssige eller sundhedsmæssige 
hensyn er af størst vigtighed for Fællesskabet. 
De prioriterede områder vil navnlig være følgende: 
— analyser af levnedsmidler og landbrugsvarer, 
— analyser på miljøområdet, 
— biomedicinske analyser, 
— analyser af metaller, herunder overfladeanalyser, 
— fysiske målinger (anvendt metrologi). 
Aktiviteterne omfatter navnlig: 
— gennemførelse af måleprogrammer på samarbejdsbasis (målekampagner), 
— forbedring af analyse- og målemetoder, 
— forbedring af instrumenter til højpræcisionsmålinger, 
— udvikling af overførselsnormaler, 
— fremstilling og certificering af referencematerialer, 
— oplagring og distribution af referencematerialer, 
— stipendier til yngre videnskabsmænd på områder, der indgår i programmet, 
— udveksling af videnskabsmænd på områder, der indgår i programmet.